lflage/wiki-talks huggingface dataset:
Keskustelu:Lapinjärven kirkko

message: Mielestäni artikkelin otsikko pitäisi vaihtaa Lapinjärven kirkoiksi, koska niitä on kaksi vierekkäin eikä ole järkevää tehdä kahta erillistä artikkelia niin tiiviisti toistaan riippuvaisista asioista. Lakritsa 7. joulukuuta 2008 kello 19.32 (EET)
replies: text: Päinvastoin, molemmista kirkoista pitäisi olla oma artikkeli jolloin ne voidaan luokitella oikein. Myös artikkelin nimi voisi silloin olla yksikössä tyylioppaan mukaisesti. --Jisis (keskustelu) 25. kesäkuuta 2009 kello 16.19 (EEST)
thread_title: Otsikko

message: Aloitin arviointikeskustelun Lapinjärven kirkosta. Ei ole mikään merkittävä kirkko Suomen kirkkohistoriassa, joten tietoja on melko rajallisesti. Tiedot ovat lähteistetty, kuvitustakin löytyy (ei harmillisesti kirkkoesineistä), perustiedot pitäisi olla kohdillaan. --Lakritsa 29. elokuuta 2010 kello 12.35 (EEST)
replies: text: Kaipa tämä lupaava on, oikeastaan kai tulisi keskustella siitä, että eikö tämä ole myös (ainakin aika) hyvä.--Urjanhai 29. elokuuta 2010 kello 12.42 (EEST)

text: Erityisen ansiokasta on, että itse kirkon ohella on systemaattisesti käsitelty myös muut rakennukset ja hautausmaa muistomerkkeineen. Niiden osalta voisi hyvinkin pohtia, tulisiko niitä edellyttää kirkkojen kohdalla jo lupaavassa vaiko vasta hyvässä artikkelissa, mutta tässä ne nyt ainakin ovat ja lupaavuus ylittyy kirkkaasti.--Urjanhai 29. elokuuta 2010 kello 12.48 (EEST)
replies: text: :Joskus työstin tätä artikkelia enemmän ja tarkoituksena oli tehdä hyvä artikkeli, mutta sitten alkoi loppumaan lähdemateriaali paikallisesta kirjastosta yms. Tietoa ei tämän enempää tuskin löytyy, mutta tälläisenään jää liian suppeaksi hyväksi artikkeliksi. --Lakritsa 29. elokuuta 2010 kello 12.50 (EEST)
replies: text: ::Olen eri mieltä, hyvä artikkeli -statukseen ei voi vaatia enempää tietoa kuin mitä on olemassa. Kirkon arkkitehtuuri tuntuisi olevan laajennusta kaipaava asia, mutta uskon että siitäkin voi löytää jotain juttua.  Lupaavaksi. --PeeKoo 29. elokuuta 2010 kello 21.27 (EEST)
replies: text: :::Loppui vain aika hyvin nuo lähdeteokset Lapinjärven kirjastosta ja sen paikallisosastolta. Edes ruotsiksi ei tainnut löytyä enempää. Jos jostakin arkkitehtuurista löytyy, niin kirjoittaisin siitä mielelläni enemmän - erityisesti kun kellotapulin suunnittelija on niinkin suuri nimi kuin Carl Ludvig Engel. --Lakritsa 29. elokuuta 2010 kello 23.17 (EEST)
replies: text: ::::Hieno artikkeli. Kannatan lupaavaksi. --Pentti Repo 1. syyskuuta 2010 kello 16.38 (EEST)
Merkitsen lupaavaksi. --Lakritsa 3. syyskuuta 2010 kello 20.06 (EEST)
</div>
thread_title:  Lupaava artikkeli -ehdotus
Keskustelu:Aggregaatti

message: Taidot eivät riitä, mutta jos osaisin, korjaisin tämän nimikkeen.
Aggregaatti tarkoittaa kahta tai useampaa yhteen liitettyä konetta. Pienoisvoimala on toki sellainen, mutta on väärin antaa kuva, ettei muuntyyppisiä aggregaatteja ole olemassa. Lisäksi sanalla on muistaakseni kemiaan liittyvä merkitys, aineiden yhdiste tms. Verraten usein sanalla viitataan rautatieaggregaatteihin, jotka voivat olla erittäin suuria koneita.  –Kommentin jätti Pvalila (keskustelu – muokkaukset)

message: (engl. aggregate) Satunnainen ihmiskokoelma.
thread_title:  Aggregaatti (sosiaalipsykologia) 

message: Olisi kiva tietää jotain aggregaattien historiasta. Milloin näitä on alkanut olla käytössä, kuka kehittänyt, milloin yleistyivät tai kuinka yleisiä yleensäkin ovat. --El Rayno (keskustelu) 29. heinäkuuta 2019 kello 15.30 (EEST)
thread_title:  Historia?
Keskustelu:PSS-asema

message: Tämä artikkeli kaipaa mielestäni jäsentelyä ja lisää linnoittamiseen liittyviä yksityiskohtia, jotta se olisi kuvaus kenttälinnoitetusta asemasta. Lähteenä voisi käyttää esimerkiksi Suomen linnoittamisen historiaa.
Toki nuo taistelukuvaukset, vaikka sekavia ovatkin kuuluvat PSS -aseman kuvaukseen ja niitä voisi hieman tarkentaa (vaikka viittauksilla muualla oleviin yksityiskohtiin suurhyökkäyksestä, maihinnoususta jne) --Phiitola 8. joulukuuta 2008 kello 09.12 (EET)
thread_title:  Muokkausta vailleko??
Keskustelu:Thomas Malthus

message: Artikkelissa todetaan: "Väestönkasvu ei ole todellisuudessa eksponentiaalista, vaan on niin monen eri tekijän tulos, ettei sitä voi kuvata millään yksinkertaisella mallilla". Kysymys kuitenkin kuuluu että minkä ryhmän väestönkasvua tarkastellaan ja millä aikavälillä. Mikäli tarkastellaan koko maailman väestönkasvua ja aikaväliä 1500 eaa. -> vuosi 2008, niin historiallisessa perspektiivissä tämä väite ei pidä paikkaansa. Esimerkiksi seuraava kuva:
Tämä kuva on aivan selkeästi eksponentiaalisen funktion kuvaaja. Tai tarkemminottaen se noudattaa tarkasti sille sovitettavaa eksponentiaalista regressiokuvaajaa (Regressioanalyysi). Väestönkasvu on siis ollut eksponentiaalista (Eksponentiaalinen_kasvu), kun tarkastellaan aikaväliä ajanjakso on 1500 eaa. -> vuosi 2008.
thread_title:  Menneiden aikojen väestönkasvutilastot ovat eksponentiaalisia
Keskustelu:Piece of Mind

message: Tämmöinen tarkoitus saada hyväksi. --Javatyk 8. joulukuuta 2008 kello 17.44 (EET)
replies: text: Kansikuvasta täytyisi kirjoittaa enemmän kuin yksi lause, jotta voitaisiin erottaa omaksi kappaleekseen. Arvosteluista voisi kertoa mitä niissä sanotaan. —kallerna™ 8. joulukuuta 2008 kello 19.37 (EET)
Miksei missään lue mitään musiikkivideoista? Kai tämän albumin kappaleista on tehty musiikkivideoita? --Morottaja 22. joulukuuta 2008 kello 21.40 (EET)

text: Kyllähän tuossa on: Kappaleista "Flight of Icarus" ja "The Trooper" on tehty musiikkivideot. --Javatyk 22. joulukuuta 2008 kello 21.43 (EET)
</div>
thread_title: Arkistoitu vertaisarviointi
Keskustelu:Kaktusmulta

message: Ehkä tämä ansaitsee paikkansa. Mitäs luulette? Lähteitäkin löytyi. --217.140.239.26 8. joulukuuta 2008 kello 23.50 (EET)
replies: text: Mielestäni tämä ei ole tietosanakirjamielessä merkittävä aihe. Kaktusmulta on nimitys, jonka teollisen mullan valmistajat ovat eräälle tuottamalleen multalajille keksineet. Kaktusmulta on multaa, jota sen valmistajat sanovat kaktusmullaksi. Tilannetta kuvaa hyvin se, että artikkelin päälähde on kaktusmultaa(kin) myyvän kauppaketjun asiakaslehti, jossa kauppaketju mainostaa kaktusmultaa. Kyseessä ei myöskään ole tuotemerkki, joka olisi merkittävä sen vuoksi, että se on yleisesti tunnettu. Artikkeli multa sen sijaan olisi hyvinkin tarpeellinen. Siellä voisi kertoa, mitä multa on, miten ominaisuuksiltaan erilaiset mullat sopivat eri kasveille, ja mitä eroa on oikealla luonnonmullalla ja teollisilla valmisteilla. Tässä yhteydessä kaktusmullankin voisi mainita yhtenä teollisesti tuotetun mullan lajina. --AB 9. joulukuuta 2008 kello 12.31 (EET)
replies: text: :Kyseessä ei ole tuotemerkki, mutta se ei kai ole merkittävyyden edellytys. Kaktusmulta on tunnettu kasvatusalusta myös englanninkielisessä maailmassa. -- Piisamson 9. joulukuuta 2008 kello 18.22 (EET)

text: :Melkein kallistuisin sille puolelle että ei roskaa. --Styroks 10. joulukuuta 2008 kello 11.30 (EET)
thread_title: Merkittävyys
Keskustelu:Älypuhelin

message: "Kieliasua on pyydetty parannettavaksi" -lätkän voi minun puolestani poistaa. Artikkelin kieli on melko sujuvaa jo nyt. Olisi hyvä, jos mallineen lisääjät yksilöisivät tarkemmin havaitsemansa puutteet kieliasussa. --Khaosaming 9. joulukuuta 2008 kello 10.46 (EET)
thread_title:  Kieliasu 

message: Artikkelissa lukee:
Lopulta syksyllä 2013 Windows Phone -käyttöjärjestelmän toimittanut Microsoft ilmoitti ostaneensa Nokian matkapuhelinliiketoiminnot kokonaan itselleen. Näin ollen ohjelmistoyhtiöstä tuli myös laitevalmistaja.
Siis nimenomaan puhelinlaitevalmistaja? Onhan Microsoft ollut laitevalmistaja vaikka kuinka kauan. Esimerkiksi Xbox-konsolia se on valmistanut jo vuodesta 2001 alkaen ja hiiriä vielä kauemmin.
--Mjja (keskustelu) 24. maaliskuuta 2017 kello 09.08 (EET)
replies: text: Vaihdoin sanaksi puhelin, mutta sekään ei ole vielä ihan täsmällinen, koska olihan microsoftilla puhelimia jo aikaisemmin. --Zache (keskustelu) 24. maaliskuuta 2017 kello 10.02 (EET)
thread_title:  Microsoftista laitevalmistaja 

message: Lisäsin  johdantoon seuraavan kohdan: Lähes 80 prosentilla yli 15-vuotiaista suomalaisista oli käytössään älypuhelin vuonna 2017. Älypuhelin ei ollut yhtä suosittu kaikkein vanhimpien ikäryhmien keskuudessa, koska alle puolella 65-75-vuotiaista ja vain 15 prosentilla 75-89-vuotiaista oli älypuhelin käytössään. Lähteenä oli Tilastokeskuksen tiedote, josta oli asianmukaiset merkinnät. Lisäys poistettiin kuitenkin VakauttajaBot-robotin toimesta. Saatteena oli seuraava teksti:  0‎  Määritti vakautusasetukset sivulle ”Älypuhelin”: Botti vakautti artikkelin automaattisesti mahdollisesti haitallisen muutoksen 18438473 takia. En tajua, minkä vuoksi muutos katsottiin mahdollisesti haitalliseksi ja mitä tapahtuu 30.9. kun vakautus poistuu? Palautetaanko lisäykseni vai ei? Voisiko olla kyse siitä, että Tilastokeskuksen antamassa lähdeviitelausekkeessa on jotain sellaista, mitä botti ei ymmärrä?  109.240.191.64 28. syyskuuta 2019 kello 14.51 (EEST)
thread_title:  Johdannosta poistettiin "vakautettu" kohta
Keskustelu:Jurassic Park III

message: Hmm... 
Itse asiassa Grant huijataan matkalle saaren yli, mutta Kirbyt laskeutuvat saarelle lupaustaan vastaan. Joten olisi yksi asia ainakin korjausta vaille. Valtter96 9. joulukuuta 2008 kello 14.10 (EET)
replies: text: Kirjoitin juonikuvauksen uusiksi ja tuokin tuli siinä oikaistuksi. -Uusijani 22. tammikuuta 2009 kello 19.27 (EET)
thread_title:  Grantia huijattiin
Keskustelu:Luettelo jääkäreistä V

message: jostain syystä (todennäköisesti vika tuolin selkänojan ja näppäimistön välissä) en löytänyt tuon nimistä jääkäriä. Oheisessa linkissä lisätietoja kyseisestä henkilöstä:
Pohjan Prikaatin Kilta: Einari Walter Veijon biografia
--Phiitola 9. joulukuuta 2008 kello 14.27 (EET)
replies: text: Löysin hakemani: nimi on kirjoitettu jostain syystä kirjoitettu kaksois v:llä (Einari Weijo)
--Phiitola 9. joulukuuta 2008 kello 14.33 (EET)

text: Einari Weijo on muuten rautaristiluettelossakin toisin kirjotettu. )ft(tkix%D((Z(IOSDdti%% 9. joulukuuta 2008 kello 14.36 (EET)
thread_title: Einari Walter Veijo
Keskustelu:Powerslave

message: Taas tämmöinen albumi tarkoitus saada hyväksi. Outoa, kun Run to the Hills -kirjasta lyötyi niin vähän tietoa tästä albumista. --Javatyk 9. joulukuuta 2008 kello 18.27 (EET)
replies: text: Kannattaa tsekata muistakin lähteistä. Kannesta oli englanninkielisessä Wikipediassa matskua. Arvosteluista voisi kirjoittaa lisää tai ainakin lisätä linkkejä eri arvosteluihin (kahdella arvostelulla ei saa kyllin objektiivista kuvaa). Taulukon "Julkaisu ja menestys" -kohdassa voisi otsikoida. Nauhoituksista tarvitaan paljon lisää tekstiä. EDIT: Niin ja typoja vaikuttaa taas olevan reilumminkin. Käytäpä artikkeli Wordin kautta. —kallerna™ 9. joulukuuta 2008 kello 18.32 (EET)

text: Hyvä, saadaan tällekin ehkä statusta. Muuten näyttää ihan hyvältä, häiritsee tuo kokoonpano-osio, joka vaikuttaa aika köyhältä. Saisiko johonkin taulukkoon tai mallineeseen :)? --Juusomoro 9. joulukuuta 2008 kello 18.30 (EET)
replies: text: :Kannesta voisi saada kyllä enemmän juttua ja osioihin voisi lisätä tekstiä, mutta menisi hyväksi. --Juusomoro 9. joulukuuta 2008 kello 18.33 (EET)

text: :Onko nyt hyvä? Olen tehnyt typon ja etsinyt lisää tietoa. --Javatyk 9. joulukuuta 2008 kello 20.14 (EET)
replies: text: :: Oli kommentissani muitakin kehitysideoita. —kallerna™ 10. joulukuuta 2008 kello 16.39 (EET)
Kannattaa tarkkailla järjestyslukusanojen kirjoittamista, koska sinulla tuntuu olevan vaikeuksia n:ien kanssa. -Prepost 10. joulukuuta 2008 kello 07.28 (EET)

text: Numeroiden taivutus on kelle tahansa vaikeaa, siksi on parasta, että yrittää pysytellä perusmuodossa. Pistin perusmuotoon, kun itsekin joutuisin tarkistamaan jostakin. --Ulrika 17. joulukuuta 2008 kello 13.12 (EET)
"Albumin kannessa nähdään myös viittauksia muihin teoksiin, kuten Indiana Jonesiin ja Mikki Hiireen" - miten? —kallerna™ 10. joulukuuta 2008 kello 16.38 (EET)

text: Nyt on selvennetty. --Javatyk 16. joulukuuta 2008 kello 21.20 (EET)
</div>
thread_title: Arkistoitu vertaisarviointi
Keskustelu:Harri Hinkka

message: Roskaa. Täysin epämerkittävä mies. --Styroks 9. joulukuuta 2008 kello 21.26 (EET)
Ammattivalokuvaaja mutta ei wikimerkittävä nykyisillä näytöillä. --Ulrika 10. joulukuuta 2008 kello 10.05 (EET)
Palkittu. Lisäksi hänet nostaa mielestäni merkittävyyskynnyksen yli se, että hän on kuvannut aivan valtavan määrän yhtyeiden ja artistien promokuvia ja saanut sitä kautta julkisuutta (Googlella löytyy). Portfolionsa mukaan tekee myös valokuvaajien ”perusduunia” eli tuotemainoskuvia yms., mutta se ei vaikuta merkittävyyteen. --Elena 11. joulukuuta 2008 kello 02.08 (EET)
Valittu kahdesti vuoden muotokuvaajaksi (lukee siinä Eppu Normaalin nakukalenteriuutisessa) --Otrfan 11. joulukuuta 2008 kello 02.17 (EET)
replies: text: Tuon luulisi riittävän merkittävyyteen. --JannE 11. joulukuuta 2008 kello 14.20 (EET)

text: Ilman muuta wikimerkittävä valokuvaaja. Merkittävyysmallineen voisi mielestäni ottaa pois (ja jos joku haluaa artikkelin edelleen pois, voipi laittaa poistoäänestykseen). --Nironen 11. joulukuuta 2008 kello 14.27 (EET)
replies: text: :Kyllä noilla meriiteillä, otin merkittävyysmallineen pois. --Agony (403) 11. joulukuuta 2008 kello 14.55 (EET)
thread_title:  Merkittävyys
Keskustelu:5. divisioona (jatkosota)

message: En ole löytänyt ensimmäistäkään joukko-osasto historiikkia PionP 21:sta ja VP 23:sta, jos jollakin on muuta tietoa niin kertokaa tai vielä parempi on mikäli teet nuo artikkelit--Phiitola 10. joulukuuta 2008 kello 09.27 (EET)
thread_title: Pioneerit ja viesti
Keskustelu:4. divisioona (jatkosota)

message: En ole löytänyt joukko-osasto historiikkeja seuraaville joukoille:
*Kevyt Patteristo 16
*Viestipataljoona 25
*Pioneeripataljoona 25
*Jalkaväkirykmentti 46
Siis jos joku tietää teoksen kertokoon, jotta voin yrittää opuksen hommata tai parempi tietenkin jos tekee artikkelin itse
--Phiitola 10. joulukuuta 2008 kello 09.39 (EET)
thread_title:  "Lähteettömiä joukko-osastoja"
Keskustelu:Rajajääkäripataljoona 4

message: *Poistettava perustamista ennen olleet tapahtumat --> Rajakomppaniat tai lisätieto viittauksena
*Perustamiskuvaus on sekava
*Viittaukset paikalleen
*Uudelleen nimeäminen --(jatkosota)
*Linkkaus muihin sivuihin
--Phiitola 10. joulukuuta 2008 kello 14.56 (EET)
thread_title:  Tarvittavia korjauksia 

message: "Hyökkäys tuli Aunuksen kannaksen puolustuksesta vastaavalle suomalaisten sotilasjohdolle yllätyksenä. Suomalaiset eivät uskoneet venäläisten hyökkäykseen kelirikon aikana. "
Kahdessa erillisessä lähteessä väitetään päinvastaista, partiot olivat havainneet jo maaliskuussa joukkojen siirtoja sekä partiotoiminnan lisääntymistä. 7.4. annettiin lomakielto ja 163D:lle annettiin 10.4. tehtäväksi suorittaa harhautushyökkäys. Ei tunnu yllätykseltä.  –Kommentin jätti 85.76.128.43 (keskustelu)  2. maaliskuuta 2017 kello 12.52
thread_title:  Tarkennusta?
Keskustelu:CSS (suojaus)

message: Hovioikeuden ratkaisu perustui Digitodayn (jota mainitaan lähteenä) mukaan siihen että “Tavanomaisen käyttäjän ei voida tällaisessa tilanteessa katsoa kykenevän kiertämään suojausta omilla toimenpiteillään vahingossa”, mikä oli nimenomaan todettu vääräksi keräjäoikeudessa eikä asiaa ilmeisesti perusteltu hovioikeuden tuomiossa (tuomio annettiin ilman suullista käsittelyä). Tuomio vaikuttaa siis ilmeisen väärältä, eikä vastaava toinen tapaus (tai tämä tapaus korkeimmassa oikeudessa) varmastikaan voisi päätyä samaan samoilla perusteluilla. Näin ollen en katsoisi deCSS:ää laittomaksi ja Wikipedian olisi hyvä huomauttaa tuomion kysenalaisuudesta.
Voiko joku hakea tuomioistuimien päätökset, jotta saataisiin kunnolliset lähteet?
Lehtijutussa oli lisäksi selkeä virhe: juttu käsitteli kräkkäysohjelman kaupallista jakelua ja organisoitua keskustelua CSS:n murtamisesta. Vaikka deCSS:n organisoitu jakelu (esimerkiksi linux-jakelussa) olisikin laitonta, laillisesti hankitun DVD:n saaminen nähtävilleen sen avulla on laillista.
--LPabo 10. joulukuuta 2008 kello 20.20 (EET)
replies: text: Puolustusasianajajan kommentti korkeimman oikeuden evättyä valitusluvan:
replies: text: :My opinion is that applying the correct facts to the legal interpretation of the Court of Appeal the circumvention of CSS scrambling for DVD viewing is indeed legal in Finland.

text: Eli asianajajan mielestä oikeuden perustelut voi tulkita niin, että CSS:n kiertäminen on laillista, ja päinvastainen tuomio johtuu väärinkäsityksistä tosiasioiden suhteen.

text: Hovioikeuden päätös löytyy Turre legalin sivustolta.

text: --LPabo 17. helmikuuta 2009 kello 15.43 (EET)
thread_title: Hovioikeus ja deCSS:n laillisuus

message: Miksi DVD:n katselu olisi Linux-käyttöjärjestelmällä laitonta? Linuxille on olemassa kaupallisia DVD-toistimia.
Tässä on mielestäni tulkintavirhe ja sen pitäisi olla muodossa: "DVD-elokuvien katsominen on Suomessa tällä hetkellä laitonta avoimen lähdekoodin ohjelmilla."
Toisin sanoen se koskee esimerkiksi VLC:n käyttäjiä myös Windowsissa.
replies: text: Totta. Linuxin kohdalla asia merkitsee, ettei DVD:tä saisi katsoa käyttöjärjestelmän mukana tulevilla ohjelmilla. Ei-vapaan mediasoittimen asennus Linuxiin on hankalampaa kuin deCSS:n ja vapaan mediasoittimen asentaminen. --LPabo 17. helmikuuta 2009 kello 15.43 (EET)
thread_title:  Laittomuuksista
Keskustelu:Sosiokulttuurinen innostaminen

message: Hei. valitettavasti artikkelissa on edelleen sosiokulttuuriseen innostamiseen liittyviä suoranaisia virheitä, enkä vieläkään ehdi ryhtyä niitä oikaisemaan. Palaan asiaan "syksymmällä". terveiosin Leena Kurki
Onko nyt ok? Kommentin jätti 193.166.155.88 (keskustelu – muokkaukset).
Huomasin sosiokulttuurisen innostamisen Wikipediassa. Kiva, että se on siellä, kiitos. Kuitenkin sen määrittely on kovasti suppea ja siksi riittämätön. Valitettavasti en ehdi nyt ryhtyä muokkailemaan, mutta esim. kirjoista Sosiokulttuurinen innostaminen 4.painos 2008 Vastapaino, Persoona ja yhteisö 2002 SoPhi, Hyvä Ihminen ja kunnon kansalainen 2006 Tampere University Press, Sosiaalipedagtoginen sosiaalityö koulussa 2006, Innostava vanhuus 2007 ja Innostava matkailu 2008, kaikki Finnlectura, löytyy innostamisen määrittelyjä ja täsmennyksiä. Palaan muokkaushommiinkin, konsa ehdin. Leena Kurki Kommentin jätti 88.115.25.193 (keskustelu – muokkaukset) 27. elokuuta 2009 kello 12.32

message: Mielestäni innostamisen esittely tällaisenaan tulisi poistaa wikipediasta. On liika virheitä ja väärää painotusta. Jos asia halutaan sanoa pähkinänkuoressa, se pitää sanoa oikein. Minulla ei ole aikaa ruveta oikomaan, koska pitäisi kirjoittaa uudelleen.Opiskelijat usein ajattelevat, että mikä on wikipediassa, on oikein. Tämä ei ole. terv. leena kurki
thread_title:  Vakava huomautus Leena Kurki
Keskustelu:Peijaiset

message: Voisiko viittauksen pakanallisuuteen poistaa koska ajankohtana jolloin peijaiset ovat syntyneet ovat ne ilmentäneet sen hetkistä valtakulttuuria ja uskonnollista näkemystä? Kommentin jätti 192.100.116.143 (keskustelu – muokkaukset).

message: Artikkelista on poistettu paljon materiaalia version 14.8.2009 jälkeen lähteettömyyteen vetoamalla: mm. Karhunpeijaiset, Vanhimmat kuvaukset Peijaisista Suomessa ja Peijaisten kulku. Versiossa oli kuitenkin mainittu kirjoituksia, jonka perusteella oli kirjoitettu. --Aulis Eskola 15. elokuuta 2009 kello 01.00 (EEST)
thread_title:  Artikkelia karsittu
Keskustelu luokasta:Suomen Lähikauppa

message: Luokka on tällä hetkellä päällekäinen luokan Tradeka kanssa, mutta kahden ja puolen viikon päästä luokka on paikallaan. Poistetaanko luokka väliaikaisesti vai annetaanko olla? -- Piisamson 11. joulukuuta 2008 kello 19.02 (EET)

message: Tähän luokkaan eivät nähdäkseni kuulu Suomen Lähikaupan omistajien artikkelit, sillä tämä luokka on jo omistajayhtiöiden alaluokkana. Lisäksi kyseiset yritykset omistavat useita, IK Investment kymmeniä muita yrityksiä Suomen Lähikaupan lisäksi. -- Piisamson 30. joulukuuta 2008 kello 22.06 (EET)
thread_title: Luokan sisältö
Keskustelu:Tonmi Lillman

message: Kiitokset Kuohatti. En tuota viitettä niin tarkasti katsonutkaan kun se oli siellä entuudestaan.
Hyvä että poistit. Etsin jostain oikean viitteen kun ehdin. Asiasisältöhän on kuitenkin oikein. Harsi62 11. joulukuuta 2008 kello 20.37 (EET)
replies: text: Väestörekisterikeskuksen nimipalvelusta löytyy ainoastaan yksi Tonmi ja juuri 1973 syntynyt, mutta siihen viittaaminen taitaisi mennä uuden tutkimuksen puolelle. :-) Nimen tarinan voisi myös lisätä artikkeliin; jotain japanilaisiin liittyvää se taisi olla... Tuo äänitearkiston sivu on Tonmi-nimen osalta vanhentunut, mutta toimisi lähteenä Kristianille, ellei sekin ole muuttunut? –Kooma (di algo) 11. joulukuuta 2008 kello 21.02 (EET)

text: Nykyään-tyyppiset ilmaisut eivät oikein sovi tällaiseen pitkäaikaisprojektiin, siksi otin sen aiemmin pois. Pyri välttämään kovin lyhyitä, 1–2 lauseen kappaleita. En huomannut, että olisit korjannut mitään virheitä muokkauksessani, vaikka niitä sanoit siellä olevan jäljiltäni. --Ulrika 11. joulukuuta 2008 kello 21.50 (EET)
replies: text: :Tuo viimeinen kappale on Harsin versiossa muotoiltu jotenkin resentistisesti, mikä ei välttämättä enää toimi muutaman vuoden kuluttua. Palautin kappaleen muokkaamastani versiosta. Ilman "nykyään"-lausetyyppiä ja eri aikamuodossa toimii mielestäni paremmin. --Khaosaming 15. joulukuuta 2008 kello 22.02 (EET)

message: Levytysluettelon ensimmäinen kappale ei avaudu minulle. Mitähän Harsi on tarkoittanut linkittämällä Mary-Annin kahteen kertaan? --Khaosaming 15. joulukuuta 2008 kello 22.05 (EET)
Nykyään tarkoittaa tässä nimenomaan sitä ajanjaksoa mikä on vastikään alkanut ja jatkuu tästä eteenpäin. Nimenmuutos tuli nimenomaan viralliseksi 2004, aiemmin ollut taiteilijanimenä. Grafiikkalinkit poistin koska ohjautui taidegrafiikkaa ja painotekniikoita käsittelevään artikkeliin, mikä eri asia kuin 3D mallinnus, joka on tietokoneella tehtävää kuvien luomista 3D-ohjelmilla. Mary-Ann oli sekä To/Die/Foria edeltävä yhtye, että sen äänite, joten linkkini olivat aivan oikein. Ja ne muutamat "myös"-ilmaisut: Diskografiasssa lueteltu ensin Lillmanin omien yhtyeiden tuotanto, niiden lisäksi hän on toiminut studiomuusikkona muiden artistien levyillä (eli ->myös). Soittamisen lisäksi hän on toiminut äänittäjänä jne (eli ->myös). 3rror on Lillmanin oma ja vasta työn alla oleva projekti.Harsi62 15. joulukuuta 2008 kello 22.17 (EET)
"Vannoutunut yhden bassorummun käyttäjä" ja silti artikkelin ensimmäisessä kuvassa näytetään tuplabasarin kanssa?--84.231.46.60 18. heinäkuuta 2015 kello 12.27 (EEST)
replies: text: Luitkohan oikein? Artikkelin tämänhetkisessä versiossa (viimeisin muutos tehty 10. helmikuuta 2015) sanotaan Lillmanin olleen ”vannoutunut kahden bassorummun käyttäjä”. –Kooma (keskustelu) 18. heinäkuuta 2015 kello 12.48 (EEST)
thread_title:  Diskografia
Keskustelu:Elämän alkuperä (mytologia)

message: Mielestäni aihealue ei ansaitse omaa artikkelia. Elämän alkuperää eri mytologioissa on käsitelty monissa uskontoaiheisissa artikkeleissa. Tämä artikkeli nojaa kristillispohjaiseen elämän alkuperään, vaikka eri näkemyksiä löytyy lukuisia. Vaikka kaikki näkemykset lisäisi tähän artikkeliin, niin ei tästä mitään järkevää syntyisi. Kohta jokaisesta biologia-artikkelista on vaara tulla kirjoitetuksi uskonnollissävytteinen vasta-artikkeli (vertaa Wikipedia vs. Conservapedia). Artikkelin nykytila ei ole poistamisen peruste vaan tämän artikkelin sopivuus tietosanakirjan aihealueeksi. --Peltimikko 11. joulukuuta 2008 kello 21.58 (EET)
replies: text: On hiukan turhan maailmoja syleilevä aihe. Kun uskonnoista ja muista perinteistä on omat artikkelinsa, eiköhän aihe ole parasta käsitellä niissä. Tästä ei saa kuin juuri sellaista vertailevaa omaa tutkimusta, jota artikkeli edustaa. --Ulrika 11. joulukuuta 2008 kello 22.17 (EET)

text: Sinne meni! -- Petri Krohn 12. joulukuuta 2008 kello 15.55 (EET)
thread_title:  Artikkelin merkittävyys kyseenalaistettu